《倪道长高使君同燕偏凉汀次韵》
明代·符锡

山亭磊砢瞰流开，河上烟云拂翠来。片片舟渔疑泛梗，飘飘凫鹜似浮杯。

滦汀忽漫成嘉会，孤竹何因吊古台。总系星轺难浪迹，五云天近首重回。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。